**DĖL SPORTO NEVYRIAUSYBINIŲ ORGANIZACIJŲ PROJEKTŲ FINANSAVIMO IŠ SAVIVALDYBĖS BIUDŽETO LĖŠŲ TVARKOS APRAŠO PATVIRTINIMO**

2022 m. rugsėjo 30 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, 18 straipsnio 1 dalimi ir Lietuvos Respublikos sporto įstatymo 8 straipsnio 1 dalies 2 punktu, Rokiškio rajono savivaldybės taryba nusprendžia:

 1. Patvirtinti Sporto nevyriausybinių organizacijų projektų finansavimo iš savivaldybės biudžeto lėšų tvarkos aprašą (pridedama).

 2. Pripažinti netekusiu galios Rokiškio rajono savivaldybės tarybos 2022 m. kovo 25 d. sprendimą Nr. TS-81 ,,Dėl Sporto nevyriausybinių organizacijų projektų finansavimo iš savivaldybės biudžeto lėšų tvarkos aprašo patvirtinimo“.

 3. Sporto nevyriausybinių organizacijų projektų finansavimo iš savivaldybės biudžeto lėšų tvarkos aprašą ir jo įgyvendinimo rezultatus skelbti savivaldybės interneto svetainėje [www.rokiskis.lt](http://www.rokiskis.lt).

 4. Šį sprendimą skelbti Teisės aktų registre.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Diana Guzienė

Rokiškio rajono savivaldybės tarybai

**SPRENDIMO PROJEKTO ,,DĖL SPORTO NEVYRIAUSYBINIŲ ORGANIZACIJŲ PROJEKTŲ FINANSAVIMO IŠ SAVIVALDYBĖS BIUDŽETO LĖŠŲ TVARKOS APRAŠO PATVIRTINIMO“ AIŠKINAMASIS RAŠTAS**

 **Sprendimo projekto tikslas ir uždaviniai.**

 Sprendimo projektu siūloma patvirtinti naujos redakcijos Sporto nevyriausybinių organizacijų projektų finansavimo iš savivaldybės biudžeto lėšų tvarkos aprašą (toliau – Aprašas), atsižvelgiant į Rokiškio rajono savivaldybės administracijos direktoriaus 2022 m. liepos 4 d. įsakymu Nr. AV-696 patvirtinto Rokiškio rajono savivaldybės administracijos savarankiškųjų ir valstybinių funkcijų vykdymo vidaus audito rekomendacijų įgyvendinimo priemonių plano 31 rekomendaciją.

 **Šiuo metu esantis teisinis reglamentavimas.** Lietuvos Respublikos sporto įstatymas, Rokiškio rajono savivaldybės 2022 m. kovo 25 d. sprendimu Nr. TS-81 patvirtintas Sporto nevyriausybinių organizacijų projektų finansavimo iš savivaldybės biudžeto lėšų tvarkos aprašas.

 **Sprendimo projekto esmė.**

 Pagal Lietuvos Respublikos sporto įstatymo 8 straipsnio 1 dalies 2 punktą („Savivaldybės taryba nustato sporto srityje veikiančių fizinių ir juridinių asmenųveiklosfinansavimo iš savivaldybės biudžeto kriterijus ir tvarką”). Aprašo nauja redakcija parengta atsižvelgiant į Rokiškio rajono savivaldybės administracijos direktoriaus 2022 m. liepos 4 d. įsakymu Nr. AV-696 patvirtinto Rokiškio rajono savivaldybės administracijos savarankiškųjų ir valstybinių funkcijų vykdymo vidaus audito rekomendacijų įgyvendinimo priemonių plano 31 rekomendaciją ,,Patikslinti Rokiškio rajono savivaldybės tarybos 2022 m. kovo 25 d. sprendimu Nr. TS-81 patvirtinto Sporto nevyriausybinių organizacijų projektų finansavimo iš savivaldybės biudžeto lėšų tvarkos aprašą detalizuojant vertinimo kriterijus“ 2 priede. Įgyvendinus rekomendaciją (deatalizavus vertinimo kriterijus) ir siekiant visose Aprašo dalyse nuostatų dermės, parengtas naujos redakcijos Aprašas.

 **Laukiami rezultatai:**

Rokiškio rajono savivaldybės taryba nustatys Rokiškio rajone sporto srityje veikiančių nevyriausybinių organizacijų finansavimo iš savivaldybės biudžeto aiškius bei detalius kriterijus ir tvarką.

 **Finansavimo šaltiniai ir lėšų poreikis**. Finansavimo šaltinis – savivaldybės biudžeto lėšos, skirtos sporto nevyriausybinėms organizacijoms finansuoti. Sprendimui įgyvendinti papildomų savivaldybės biudžeto lėšų nereikės.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akto antikorupcinis vertinimas atliktas, parengta pažyma.

Švietimo ir sporto skyriaus vyriausioji specialistė Diana Guzienė